
Chunga me Faunae entomologicae Haliciensi ope- 
ram navantem haud pauca acquisivisse puto, nihilo 
minus tamen multo plura exsequenda esse non diffi- 
teor, priusquam quae sit nostrae Faunae copia quam- 
vis singulorum tantum ordinum ratione habita plane 
atque accurate me perscrutatum esse, de me ipso prae- 
dicabo. Nam ut omittam mancam quodammodo atque 
inchoatam cognitionem contemplationemque nostrae 
Faunae, id solum agam, ut hae occasione oblata lepi- 
doptera Haliciensia inquiram atque excutiam. Quae 
enim. in opusculo a me confecto, quod „Enumeratio“ 
inscribitur anno 1860 allatae sunt circiter mille quin- 
gentae species, eae nunc ad mille septingentas am- 
plificari possunt*). Quas tamen species vix duas partes 
universarum quae in ampla nostra Faunae area exqui- 
rendae ac detegendae erunt efficere equidem opinor, 
quoniam non est dubitandum, quin non.solum Mi- 
crolepidopteris minutissimis inventis patriae Lepidop- 
terologiae haud exigua copia sit accessura, sed etiam 
futurum sit, ut multae species sibi simillimae ae non- 
dum satis exploratae atque in majoribus excursionibus 
investigantium oculis facile se subtrahentes, veluti illae, 
quae in occultis locis vivunt, quaeque exiguum spa- 
tium inhabitant aut non obtinentur, nisi ex erucis edu- 
cantur, haud parvam sane copiam praebeant. Quam- 


*) Additamentum ad Enumerationem mox in Aetis Zoologico-Botanicae 
Societatis Vindobonensis in lucem prodibit. 

vis denique a me multae vastiores ditiones areae 
Faunae ab inferiore usque ad alpinam regionem vi- 
sitatae sint, tamen dubitari nequit, quin eorum studiis, 
qui Entomologiae operam navent, multa et intacta 
nostrae terrae loca pateant. Quoniam vero in excur- 
sionibus susceptis in universam Faunam incubui, Le- 
pidopterologiam adeo promotam et provectam duo- 
decim tantum novis speciebus a me amplificatam esse 
ecquis mirabitur? Quarum quidem complures in Enu- 
meratione mea descriptae inveniuntur; hoe opusculo 
universae adumbratae illustratisque iconibus explicatae 
continentur. Mea collectione lepidopterologica partim 
Leopolitanum Museum Dzieduszyckianum, partim Mu- 
seum zoologicum Universitatis Literarum Cracoviensis 
usus publici gratia donavi. Depicta in annexa tabula 
specimina typica novarum specierum in Museo Dzie- 
duszyckiano aservantur, dupla vero cum Museo Zoolo- 
gico Palatini Vindobonensis et cum familiaribus le- 
pidopterologis Vindobonensibus communicavi. 


Scripsi Cracoviae Octobri anno ab Universitate 
Literarum Cracoviensi condita quingentesimo. 

Tortricina. 
Tortrix (Choristoneura) Besseri Now. f. 12 9.3. 


Varians, alis anterioribus cinereo cervinis, stri- 
gulis grossis fasciaque media hepaticis, area basali 
vir discernenda et macula marginis anterioris ante 
apicem mulla aut indeterminata; posterioribus Q fu- 
scescentibus, 3 cinereis. 


Nowicki Enumeratio Lepidopterorum  Haliciae 
Orientalis, 1860, p. 125 9. 


Expansionem 8—9'” habet. 


Corpus cervinum, pedes exalbidi. Articulus ba- 
salis antennarum d crinitus ut in Diversana, quacum 
Besseri, ad mentem clar. Ledereri, ad subgenus Cho- 
ristoneuram spectat. 


Alarum anteriorum area basalis ad summum di- 
stinctiori strigula limitata est; fascia media acutius 
terminata, integra (f. 12 ala sinistra), nonnunquam 
medio interrupta (f. 12 £), insuper ad marginem an- 
teriorem latior, rarius marginem interiorem versus 
dilatata (f. 12 ala dextra); area limbalis grosse stri- 
gulata, macula marginis anterioris plerumque nulla 
tantumque strigula indicata, quae a margine ante- 
riore usque ad interiorem continuatur. Limbus subo- 
bliquus et sieut apex rotundatus. Margo anterior haud 
replicatus, 


http://rcin.org. pl 


Nervatura eadem est ac Diversanae. In alis an- 
terioribus rami omnes separati sunt, ramus 7 in lim- 
bum excurrit amplectiturque cum r. 8 apicem, ramus 
2 e media tertia parte costae mediae posticae egre- 
ditur. In alis posterioribus costa media postica haud 
crinita; rami 3 et 4 exeunt ex eodem puncto anguli 
postici et rami 6 et 7 pariter ex eodem puncto anguli 
antici cellulae mediae; ramus 5 multo propior est 
ramo 4 quam r. 6 oriturque e costula transversa ba- 
sin versus in angulum fracta, unde exit costula in- 
distincta, cellulam mediam dividens. 


Cilia lutescentia, linea dividente fusca. 

Subtus alae lutescenti griseae, anteriores in mar- 
gine anteriore debiliter strigulatae, posteriores palli- 
diores apiceque lutescenti obscurius reticulato. 


(Diversana distinguitur fundo lutescenti, strigu- 
lis debilioribus, fascia media ad marginem anteriorem 
angustiori medioque interrupta). i 

Proereatur in piceto Jedlina in collina ditione 
circa Stupnicam, ubi 29 Junii 1856 a me detecta est. 


Anno 1862 missa sunt e Thermis Carolinis (in 
Bohemia) Zoologico Museo Palatini Vindobonensis 
specimina Tortricis, cujus erucae silvas Abietis pecti- 
natae devastabant. Custos hujus Musei Rogenhofer in 
congregatione investigatorum naturae Stettinensi pae- 
nultima de hae dubia Tortrice publice disseruit eam- 
que Murinanam Hübner fig. 105 esse affirmavit, cui 
sententiae clar. Zeller et Wocke aecessere. Speci- 
mina Haliciana congruunt eum Bohemicis, nullum 
autem aequiparat Hübneri iconem, peculiarem forsitan 
varietatem repraesentantem, In operibus lepidoptero- 
logicis auctores Murinanam H. 105 cum Loxotaenia 


http://rcin.org.pl 


7 


Histrionana H. 310, 311 confuderant, solus ingenio- 
sus Lederer addidit signum ?. Si igitur adumbrata 
hoe loco et a Lepidopterologis longe ignorata Tor- 
trix se revera Murinanam praestiterit, tune nomen re- 
centius ,Besseri^ relegandum erit. 


Penthina (Sericoris) Lebrawskii sp. n. f. 1*3. 


Alis anterioribus livide albicantibus, fascia media 
et antelimbali obsolete ochraceis; posterioribus cinereis. 


Expansionem 9"' habet. 

Capilli ferruginei; antennae fuscae; palpi breves, 
crassi, einereo lutei; thorax cum scapulis ferrugineo 
fusca, ille haud coryphatus; pedes cinereo lutescentes, 
tarsis fusco signatis, postici tibiis inerassatis, interne 
vix penicillatis, caleari medio interno longiori; ab- 
domen supra obscure cinereum, subtus pallidius, ca- 
pilis analibus medio luteis. 

Alarum anteriorum fundus ex livido albicans, 
squamulis inspersis fuscis, at basi tantum anguloque 
apicali vix conspicuis; signaturae debiliter expressae, 
at sat acute terminatae; area basalis haud discer- 
nenda, paucis inordinatis squamulis ochraceis. Fascia 
media infra furcata, ramo antico abrupto propeque 
marginis interioris medium excurrente, ramo postico 
extrorsum directo. Fascia areae apicalis limbo paral- 
lella, dentata, superne dilatata, inferne angustior jun- 
giturque postico cum faseiae mediae ramo, quocum 
signum V sat bene mentitur. Margo anterior nec re- 
plicatus nec hamulatus. 


*) In tabula erroneo ,Heterognomon^ subscriptum, 

Nervatura alarum. anteriorum: haee est. Cellula 
media dividitur costulis duabus: altera breviuscula 
e costa media anteriore intra ramos 10 et 11 oriente 
et in ramum 7 desinente, altera longiori a ramo 5 
basin versus tendente. Rami omnes separati, r. 3 et 
4 prope se exeuntes, r. 5 egreditur e costula trans- 
versa baseosque ramo 4 multo propior est quam ramo 
6, rami 6 et 7 remoti limbumque versus. divergentes, 
rami 10 et 11 marginem anteriorem recte petunt 
neque usquam sibi appropinquant, r. 10 propior est 
ramo 9 quam ramo 11. Alarum posteriorum costa 
media postica baseos crinita; rami 3. et 4 proveniunt 
ex eodem puncto inferioris et rami 6 et 7 ex eodem 
puncto superioris anguli cellulae mediae; ramus .5 
e costula transversa oriens distaí magis a ramo 4 
quam a ramo 6. 


Cilia utrimque lutescenti-cinerea, basi linea di-. 
vidente fusca. apicibusque distinetiore. Puncta ocel- 
laria nulla. 

Subtus alae anticae obscure griseae, nitidae, in 
margine anteriore hamulis carentes; posticae cinereo 
albidae, apicem versus paulo obscuriores. 


Omnis denique adspectus descripti animalculi 
tantopere est peculiaris, ut nullo modo cum ulla co- 
gnita specie commisceri possit. Differt primum ab 
omnibus illis Sericoribus, quae ciliis haud. variegatis 
aut alis rivulosis insigniuntur. Inter reliquas Sericores 
fascia areae apicalis limbo fere parallella uni Spuria- 
nae HS. est cum mea specie communis. ‘Obsoletae 
signaturae nullaque nigredo alarum anticarum mei 
speciminis in memoriam revocant Sudetanam. Pro 
varietate denique Charpentieranae haberi non potest, 

quia omni vestigio nigredinis, fascias ambas. dilutas 
medio interrumpentis, omnino caret. , 

Detecta unico specimine 25 Juli in occidenta- 
lium, Tatrorum. monte Wołowiec, 6533 p. v. elato. 
Degit ibidem, simul. eum Poeciloptilia bifasciella Tr., 
Micropteryge aureatella Scop. etc. in regione. al- 
pina, intra tergum superioremque Mughi limitem, 
in graminoso declivi ad scopulosum montem Rohaez 
spectant, 


Grapholitha Lobarzewskii Now. f. 2. 9. 


Alis anterioribus fusco aureis, cupreo tinctis, 
antice indeterminate fusco rivulosis, postice margine 
anteriore. hamulato et speculo abscure limitato limbum- 
que versus nigro pustulato; posterioribus cinereo-fuscis; 
capillis fusco aureis, fronte palporumque omnibus ar- 
ticulis albidis. 


Nowicki Enumeratio Lepidopterorum Haliciae 

Orientalis 1860, p. 138, 3, 9. 
' Expansionem 6 /,"" habet. 

Antennae fuscae; collare cum thorace et scapulis 
fusco aurea; thorax haud coryphatus; abdomen supra 
fusco cinereum, subtus eum pectore pallidius; pedes 
ochroleuci, tarsis obscure signatis, posticorum tibiis 
calcari medio interno longiori quam calcari externo, 
in d sine penicillo. 

Alae anteriores confuse indeterminateque signa- 
tae, praecipue ‘in majori parte basali, quae lineis 
transversis fuscis obtegitur. Macula marginis interioris 
fundo vix laetior passimque lineolis arcuatis fuscis 
divisa. In dimidio apicali marginis. anterioris. distin- 

guuntur 5 tenuissimi hamuli simplices albidi, ab apice 
decrescentes limbumque versus spectantes; ex hamulis 
quarto et quinto (hoe interdum duplici) oriuntur lineae 
nigrae plumbeo submieantes, quarum prior grossa 
punctata infra hamulos ad punctum ocellare et po- 
sterior latior ad speculi latus interius tendit. Striae 
longitudinales fulvae nigraeve in disco nullae discer- 
nuntur. Speculum suborbiculare, sat distinctum, ob- 
scuro colore circumscriptum, intus fundo alae con- 
color duabusque remotis lineis transversis fumatis, ha- 
‘rum postica seriato nigro pustulata. Punctum ocel- 
lare simplex, ochroleucum, utrimque distinctum, sub 
apice positum. Angulus posticus perspicuus, apex 
haud falcatus, margo anterior ο haud replicatus. 


Nervatura aequat nervataram Kokeilanae. Alarum 
anteriorum cellulam mediam duae costulae dividunt, 
rami omnes separati oriuntur, ramus 2 e media 
tertia parte costae mediae posticae egreditur, ramus 
5 baseos ramo 4 valde approximatus est, rami 7 et 
8 apicem amplectuntur et ramus 10 propinquior est 
ramo 9 quam ramo 11. Alarum posteriorum costa me- 
dia postica baseos crinita; ramus 2 e medio costae 
mediae posticae, rami 3 et 4 oriuntur ex eodem puncto 
postici et rami 6 et 7 item ex eodem puncto antici 
anguli cellulae mediae amplectunturque apicem, ra- 
mus 5 rectus, e costula transversa emanans, a ramo 4 
remotus paralleleque cum eodem currens; costa 8 li- 
bera desinitque in marginem anteriorem ante apicem. 


Cilia alarum anteriorum albido lutea, posterio- 
rum albida. Linea dividens distincta fusca. 


Subtus alae fusco cinereae, nitidae, posteriores 
baseos pallidiores, anteriores ad limbum flaventes et 

in margine anteriore hamulis simplicibus vix con- 
spicuis. 

Ambo sexus pares sunt, nisi quod 9 signaturis 
distinctioribus gaudet. 


Mirus hie papiliuneulus proximus est Grapholi- 
thae (sec. Ledereri systema) Kokeilanae HS. f. 171, 
quae tamen comparatis speciminibus Musei Zoologici 
Palatini Vindobonensis alarum anteriorum et colore et 
signaturis acutioribus, disco speculoque longitudina- 
liter nigro striato, limite interiore speculi dentato, 
subtus disco alarum omnium albo, denique et palpo- 
rum articulo terminali nigro specifice discrepat. Amyg- 
dalana ΗΒ. f. 231, item Pudicana HS. 332, absimi- 
les sunt meae speciei Phthoroblastis (Led.) galli- 
colana HS. f. 172, quam Dr. Heinemann cum Gra- 
pholitha (Led.) Kokei/ana identicam esse censet et in 
subgenere Strophosona HS. (Phthoroblastis Led.) af- 
fert, macula marginis interioris alba, disco et spe- 
culo striato, capite albo palpisque nigro-signatis di- 
stinguitur. Coptoloma. incisana HS. f. 173 separatur 
alis posterioribus inter angulum analem et. ramum 
2 truncatis, et Steganoptycha minutana HS. f. 174-5 
limbo sinuato. 


Observata solitarie mense Junio in pomario 
Samboriensi intra zizania sub horreo luxuriantia, prae- 
terea in luco frondoso prope Leopolim. -Etiam ad 
Tivoli juxta Schönbrunn prope Vindobonam unum 
specimen detectum est, quod in Caesareo Museo 
Zoologico Vindobonensi cum Kokeilana commixtum 
inveni. Quam in Halicia invenire hueusque nemini 
contigit. 


ον S SS 

Tineina. 


Kessleria nov. gen. 

Tineidae minutae Swammerdammiis affinissimae, 
hisque jam a clar. Dre Herrich-Schiiffero dubitanter 
adnexae. Caput dense hirtum: antennae longae, arti- 
culis alternatim prominulis, vix conspicue ciliatis; 
palpuli nulli; palpi sat longi, graciles, scabriusculo 
squamosi, ultra caput prosilientes, articulis 2do et 3tio 
aeque longis ac crassis; lingua spiralis distincta; 
pedum anticorum femora dimidio fere longiora tibiis, 
et posticorum calcaria antica post medium inserta. 


Alae ommes angustae, aequilatae, longe ovatae, 
posteriores parum breviores anterioribus, loco hyalino 
basali carentes. Costae omnes separatae et cellulae me- 
diae clausae. Alae anteriores costis 12 insignes sunt; 
earum costa 1 basi non furcata, ramus 2 e costa media 
postica remote a ramo 3; rami 3-9 e costula trans- 
versa, ramus 10 e costa media antica mox ante co- 
stulam transversam; ramus 11 e basali dimidio co- 
stae mediae anticae; costa 12 paulum imperspicua, 
e basi juxta marginem in medium hujus tertium; 
rami 7 et 8 amplectuntur apicem; marginem ante- 
riorem inter finemque rami 11 invenitur majuscu- 
lum pterostigma. Alae posteriores omnino veluti in 
Swammerdammia costatae, costis 7; ramus 2 e tertio 
postico costae mediae posticae; rami 3, 4 et 5 ex 
inferiore angulata parte costulae transversae; ramus : 

4 propinquior. est ramo 5 quam ramo 3; ramus 5 
continuatur in costulam cellulam mediam dividentem; 
ramus 6 recta est prolongatio costae mediae anticae; 
rami 5 et 6 apicem amplectuntur; costa 7 in finem 
tertii medii marginis anterioris desinit. 

E finitimis generibus Teichobia HS. distinguitur 
costis 8 alarum posteriorum. Swammerdammia HV. 
discrepat costis 11 alarum anteriorum ramisque 6 et 
7 apicem amplectentibus, tum calearibus mediis posti- 
carum tibiarum ante medium insertis et in alis poste- 
rioribus loco.hyalino basali. Zelleria Stt. denique 
dignoscitur costis 6 alarum posteriorum et costis 11 
alarum anteriorum, harum costa 1 breviter furcata, 
ramo 6 et 7 petiolatis apicemque falcatum amplecten- 
tibus, linea ciliorum dividente et pterostigmate nullis. 


Kessleria Zimmermannii sp. n. f. 8 6. 


Alis anterioribus griseis, nitidis ante limbum squa- 
mulis inspersis albis, vitta plicali medio fusco inter- 
rupta vittulaque centrali canescenti albis; posteriori- 
bus cinereis. Capite hirto griseo. 


Expansionem 7” habet. 

Corpus cum artubus grisea, - 

Alae anteriores individuorum distinctius signa- 
torum insigniuntur juxta margines paucis punctis ni- 
gris vix discernendis, praeterea vittulis tribus longi- 
tudinalibus albis, quarum prima subobsoletior pone 
basin, secunda subcentralis in media linea longitu- 

dinali alae, et tertia in plica sub interstitio illarum 
collocata est. Vittulam basalem sejungit a plicali 
media strigula obliqua fusca, quae intervallum cen- 
tralis basalisque attingit et in nullo individuo in 
fasciam mediam aut limbum versus continuatur. Va- 
rietates omnibus signaturis carent alasque unicolores 
griseas habent. 

` Cilia cinerea, basi paulum obscuriora multisque 
squamis inspersis albis in alis anterioribus, quarum 
ambae linéae dividentes vix discerni possunt. 


Subtus alae unicolores cinereae, nitidissimae. 
Ambo sexus similes. ' 


Valde affinis A/picellae HS. Neue Schmett, f. 
45 9 et Suppl. f. 339 d. Haliciana Alpicella habet 
verticem: ae frontem nivea hirta, alas anteriores ca- 
nas, in medio marginis interioris maculam magnam 
albam fusco cinctam, tum juxta margines. series punc- 
. torum nigrorum et cilia versus apicem in fine den- 
sioris dimidii basalis acute nigro punctata. Caeterum 
generice et specifice cum K. Zimmermannii con- 
gruit. Monticolella FR. in lit, cujus Dr. Herrich- 
Schiiffer tom. 5 p. 282 mentionem facit, testante ami- 
cissimo mihi Mann non Alpicella, sed Zimmerman- 
nii fuit. 

Incolit Tatrorum alpina intra supraque Mughi.. 
regionem, imprimis montem Magóra 5206 p. v. ela- 
tum, ubi plura individua, simul cum Alpicella, initio 
βολών, cepi. Mann eam etiam in Austria in monte 
Schneeberg circa Kaiserstein detexit. 


http://rcin.org.pl 


15 


Gelechia Wagae Now. f. 5. 9. 


Alis anterioribus cinereis, umbris marginis ante- 
rioris tribus subobscurioribus, seriebus duabus bigaque 
tuberculorum et punctis limbalibus nigris; posteriori- 
bus albido cinereis. 


Nowicki Enumer. Lepidopter. Hal. Orient., 1860, 
p. 189. 


Expansionem 5'/—7" habet. 


Antennae fuscae, tenerrime albido annulatae. 
Palpi cinerei, articulo ultimo subulato nigrobiannu- 
lato, paenultimo crasso, subtus squamis sulcatim di- 
vergentibus. Caput, thorax et scapulae alis conco- 
lora. Abdomen et pedes cinerea, hi fusco signati. 


Alae anteriores constanter cinereae. In margine 
earum anteriore conspiciuntur tres umbrae inaequales 
maculaeformes: prima (saepe puncto nigro indicata) 
ad '/,, secunda ad */, et tertia ad */,. Sub ambabus 
anticis harum umbrarum tendunt duae, extrorsum 
conversae, obliquae series 2-4 punctorum scabrorum, 
sub umbra vero postiea (tertia) adest in disco fere 
medio tuberculum duplex subvertieale. In nonnullis 
individuis umbrae marginis anterioris plus minusve 
distincte marginem interiorem versus “continuantur 
monstrantque quasi fascias tres obsoletas seriatotuber- 
culatas. In speciminibus haud expansis series ambae 
tuberculorum in alis ita connivent, ut arcus alas cir- 

cumcurrentes basinque versus coneavos conficere vi- 
deantur. Striga postica angulata, multis Gelechiis pro- 
pria, meis speciminibus deest nullaeque eam indi- 
cant signaturae. Apici marginis anterioris totique 
limbo insident puncta nigra, quae tamen aeque ac 
tubercula discoidalia colore pallidiore neque cincta 
neque signata sunt. 


: Nervatura quodammodo a solita aberrat. Alarum 
anteriorum costa 1a basi furcata, rami 2 et 3 re- 
mote e parte finali costae mediae, rami 4 et 5 ex 
angulo inferiore et rami 6 et 7, apicem amplectentes, 
ex angulo superiore cellulae mediae clausae, ramus 8 
e ramo 7, rami 9-11. e costa media antica. Alarum 
posteriorum ramus 2 remotus, rami 3-5 separati -at 
approximati, ramus- 6 post costulam transversam e ra- 
mo 7 oritur et ambo apicem amplectuntur. 


Cilia alarum ómnium dilute cinerea, anteriorum 
linea dividente distinctiori obsoletave. 


Subtus alae griseae, posteriores pallidiores. 


Feminae distinctius signatae, in maribus tuber- 
cula vario gradu .obsolescunt. 


E similioribus Gelechiis differunt a mea specie: 
Proximella HS. f. 492 colore laete cineréo punc- 


tisque anterioribus scabris non seriatis sed sparsis; 


Euratella HS. f£. 493 colore multo obscuriore 
punctisque scabris itidem dispersis; 


Vulgella HS. f, 500 punetis. scabris tantum duo- 
bus subobliquis ante et striola transversa : pyrami- 
data post medium; 

Dodecella HS. f. 501 alis ant. fuscescenti trans- 
verse nebulosis, punctis scabris 6 dorso propinquis; 


Triparella HS. f. 482 colore gilvescenti et pa- 
ribus tribus tuberculorum nigrorum pallidiusque cinc- 
forum. 


Occurrit in Halicia sat frequenter a medio Majo 
usque ad finem Junii in collinis ditionibus circa Ra- 
dlowice, Czaple, Leopolim et Janow. Inhabitat silvas 
frondosas degitque imprimis in Corylo avellana. In 
pago Radlowice vero obvia mihi fuit etiam in impe- 
netrabilibus Populi tremulae frutectis, quae excisum 
betuletum Lwowiec spisse convestiverunt. Opinor, eam 
incolam Europae orientalis probatum iri. 


Gelechia Herbichii sp. n. f. 60. 


Alis anterioribus angustis apiceque acutissimo, gri- 
seis, vitta plicali fuscescenti, stigmatibus disci tribus 
punctisque limbalibus nigris; posterioribus cinereis. 


Expansionem 6 habet. 


Caput lutescenti cinereum, appresse squamatum. 
Corpus griseum. Antennae fuscae. Palpi albidi, articulo 
paenultimo subtus divergenter squamato et pone me- 
dium indistincte late fusco, articulo terminali basi et 
ante apicem annulo obscuro. 


Alarum anteriorum costae fundo conocolores. Sti- 
gmata minutula, vix conspicua, sine „cingulo ferru- 
gineo, ambo superiora distinctiora, inferius debilissi- 

mum. basi parum. admotum; post contrale strigula 
brevis longitudinalis datur. Pliea squamis fuscis a basi 
ultra medium obscurata. Striga postica nulla. 


Nervatura eadem est ac Psilellae. Alarum anteri- 
orum: costa la basi furcata, ramus 2 e postica et ra- 
mi 9—11 ex antica costa media, rami 3—8 e co- 
stula transversa, rami 6 et 7 apicem amplectuntur, 
rami 7 et 8 petiolati et reliqui separati. Alarum po- 
steriorum ramus 2 remotus, rami 3 et 4 ex eodem 
puneto, ramus 5 e costula transversa, ramus 6 e ra- 
mo 7 ante costulam transversam, ramus 7 recta pro- 
longatio est costae mediae, rami 6 et 7 apicem am- 
plectuntur. 


Cilia cinerea, in alis anterioribus apicem versus 
indeterminate grosse squamata, ad angulum analen 
unicolora paucimque lutescentia. 


Subtus alae cinereae, anteriores paulum obscu- 
riores, apice nigricanti fineque supremo punctum 
mentiente. 


Affinissima Psilellae HS. f. 496, quae tamen alis 
anterioribus latioribus, apice obtusiori et costis fer- 
rugineis discrepat. Cum Inustella HS. f. 498 et Arte- 
misiella FR. t. 30 f. 2 propter formam alarum nullo 
modo confundenda est. 


Hueusque nota mihi e solo Leopoliensi monticulo 
Francisei-Josephi, ubi sicca sabuleta herbosa inhabi- 
tat. Tempus volandi incidit in mensem Majum, quan- 
do in commemorata localitate etiam Psilella copiose in- 
venitur. 

Gelechia (Anacampsis HS.) Kueri Now. f. 7 d. 


Alis anterioribus fusco rufescentibus, passim ob- 
solete flavido intermixtis, limbo late nigricanti, punc- 
tulis solitis disci quatuor nigris, basi marginis inte- 
rioris, macula ante apicem marginis anterioris, tho- 
race, capite palpisque vitellinis; posterioribus obscure 
cinereis. 


Nowicki Enumer. Lepidopt. Hal. Orient. 1860. 
p. 191. 


Forma ut in Anacampside dimidiella H. f. 253. 


Expansionem 4'4” habet. 


Antennae nigrofuscae. Palpi magni, articulo pae- 
nultimo. appresse squamato omninoque innotato et 
articulo terminali apice, saltem. introrsum, nigricanti. 


Alarum anteriorum angulus posticus distinctus, 
limbus parum obliquus, fundo multo obscurior et velut 
in Dimidiella late nigricans, linea limbalis innotata, 
plica ultra medium tenerrime flavido mixta. Stigmata 
ambo superiora cellula media et ambo inferiora plica 
gerit, centrale distinctissimum est et maximum, am- 
bo antica minora et obsoletiora, anteanale vix con- 
spicuum centralique suppositum. Striga postica ma- 
cula marginis anterioris indicatur. 


Nervatura haee est. Alarum anteriorum costa 1a 
furcata, rami 2 et 3 ex eodem puncto, rami 4—6 
e costula transversa, rami 4 et 5 basi valde appro- 

2. 
http://rcin.org.pl 


20 


ximati et r. 6 remotus, ramus 7 prolongatio est co- 
stae mediae emittitque e parte tertia media ramulos 
8 et 9, rami 10 et 11 e costa media, ram. 7 in ipsum 
apicem excurrit. Alarum posteriorum ramus 2 remo- 
tus, 3 et 4 ex eodem puncto, ramus 5 basi prope or- 
tum rami 4, rami 6 et 7 ex eodem puncto, ramus 
7 in ipsum apicem. (Nervatura Dimidiellae eadem 
est, nisi quod alarum anteriorum rami 2 et 3 brevis- 
sime pétiolati sunt et rami 4 et 5 ex eodem puncto 
oriuntur). 

Cilia alaram anteriorum obscure fusca lineaque 
dividente nigra, posteriorum cinerea. 

Pagina inferior alarum anteriorum rufescenti ci- 
nerea maeulaque marginis anterioris conspicua, ala- 
rum posteriorum cinerea. 

Ambo sexus similes. 

Inventa a me pluribus pulchris individuis 12. Ju- 
nii et 6. Julii in eampestri-collino traetu eirca Janow 
et in collinis circa Krzywezyce prope Leopolim. In 
utraque ditione in coryletis delitebat. 


Gelechia (Anacampsis HS) Dzieduszyckii n. 
sp. £ 4 6. 


Alis anterioribus dilute testaceis, stigmatibus. so- 
litis disci tribus et punctis limbalibus wmbraque lata 
angulata post medium fuscis; posterioribus cinereis. 


Expansionem 8—8/,”” habet. 

Caput cum thorace coloris alarum. Antennae 
fuseae, pallidius annulatae. Palpi longi, exalbidi, ar- 
ticulo medio erassiori appresseque subtus squamato, 
articulo apicali haud. annulato. Corpus cinereum. Pe- 
des antici et medii subfumati, postici murini, calca- 
ribus anticis post medium insertis. 


Alarum anteriorum limbus valde obliquus, an- 
gulus analis obsoletus. Stigmata in striolas longitu- 
dinales prolongata, inferius plicale basi approxima- 
tum est, ambo superiora cellula media gerit, horum 
alterum punctiforme vel rectum, alteram (in costula 
transversa) semper uncinatum. Ad ?/ partem longi- 
tudinis alae datur peculiaris umbra e squamulis con- 
gestis fuscis formata limbumque versus in angulum 
acute fracta, eujus ramus superior distinctior est mar- 
ginemque anteriorem contingit, ramus inferior debilior 
ante marginem interiorem evanescit, ambo vero rami 
simul eum stigmate centrali in nonnullis individuis 
quadrangulum sat bene imitantur. Area apicalis juxta 
costas sat late albido squamata est, qua re in areolas 
longitudinales dissectam se exhibet. Linea limbalis 
punctis distinctis fuscis obsidetur. 


Nervatura solita est. Alarum anteriorum costa 
1a furcata, rami 7 et 8 longe petiolati et reliqui se- 
parati, rami 6 et 7 apicem amplectuntur. Alarum po- 
steriorum ramus 2 remotus, rami 3 et 4 ex eodem 
puneto in fine costae mediae posticae, ramus 5 e co- 
stula transversa, rami 6 et 7, quibus apex amplec- 
titur, ex eodem puncto in fine costae mediae anticae. 


Cilia alarum posteriorum cinerea, anteriorum 
fundo eoneolora duabusque lineis dividentibus vix 
conspicuis, praesertim postica, 

Subtus alae cinereae, anteriores obscuriores 
punctisque limbalibus. 


Mas et femina similes. 


Inserenda est sectioni Anacampsidum, quae ala- 
rum anteriorum limbo valde obliquo anguloque po- 
stico obsoleto insigniuntur. Maculosella HS. 5. 202. 
f. 463 a Dzieduszyckii forma alarum diversa facile 
dignoscitur atque hic ejus solum ea de causa men- 
tionem facio, quia descriptio clar. Herrich - Schäf- 
feri in ambas species quadrat. 


Pluries a me lecta tertia et quarta hebdomade men- 
sis Augusti in Tatrorum alpinis a superioribus limi- 
tibus Mughi suljterga usque (5000—6000 p. v.). Non 
solum in Tatrorum parte Haliciana adest, nempe in 
montibus Bobrowiee (Mnichy), Magóra, Koszysta et 
Woloszyn, sed etiam in Tatris Hungaricis, ubi eam 
montes Hawrań et Krywań inhabitantem | observavi. 
Videtur numerose inveniri, at ex omnibus excursioni- 
bus propter inopportunas tempestates vix tria speci- 
mina integra domum reportare mihi contigit. Interdiu 
ad humum inter herbas abscondita latet. 


Glyphipteryx Pietruskii n. sp. f. 8. d. 


Alis anterioribus olivaceo fuscis, hamulis 6 margi- 
nis anterioris et 3 indistinctis marginis interioris subar- 
genteis, punctis disci pluribus plumbeis; posterioribus 
griseis. 


Expansionem 6"' habet. 

Caput olivaceum, appresse squamatum, fronte 
lata. Ocelli et lingua adsunt. Antennae griseae, me- 
dioeriter longae. Palpi exalbidi, extus nigro annu- 
lati. Palpuli vix discernendi. Corpus nigricans, postici 
annuli abdominis marginibus posterioribus albenti- 
bus. Pedes fusci, pallidius signati, auticornm tibiae 
breviores et posticorum longiores femoribus. 


Signaturae alarum anteriorum fere eaedem sunt 
ae Bergstraesserellae, at obsoletae et in ipsis specimi- 
nibus vel integerrimis vix discernendae. Marginis an- 
terioris hamuli argenteo sublucent et quartus atque 
sextus introrsum in puncta plumbea desinunt. In mar- 
gine interiore conspiciuntur tantum in certa versa- 
tione alarum 3 hamuli maculaeformes obsoleti et inde- 
terminate versus alae medium porrigentes, ubi ambo 
postici punctis plumbeis terminantur. Pone limbum 
duplex biga punctorum datur. Nec hamuli neque punc- 
ta nigro sunt cincta, quare non satis a fundo aliena 
sunt. Coeruleus punctorum fulgor discerni non po- 
test. Plurima collectorum a me individuorum signa- 
turis omnibus carent unicoloraque videntur, omnia 
vero minime eomparari possunt cum magnificentia, 
qua Bergstraesserella superbit. 


Nervatura aequiparat nervaturam JBergstraesserel - 
lae. Alarum anteriorum costa la basi furcata, costa 
1b basin versus subdistincta, rami 2—10 e fine cellu- 
lae mediae, ramus 11 basi propius e costa media, co- 
sta 12 in medium marginis anterioris, rami omnes sepa- 
rati tantumque rami 3 et 4 et rami 6 et 7 basi appro- 
ximati, rami 7 et 8 apicem amplectuntur. Intra 
finem eostarum 12—10 membrana alae obscurata ap- 
paret. Cellula media dividitur superne a ramo 8 us- 

que ad medium costae mediae anticae et inferne 
costula obsoleta intra ramum 5 et basin. Alaram po- 
steriorum ramus 2 remotus a ramo 3, rami 3 et 4 
ex eodem puneto producti anguli cellulae mediae, 
rami 5—7 basi valde approximati, rami 6 et 7 
apicem amplectuntur, ramus 6 in cellulam mediam 
continuatur; costula transversa obliqua. (In Berg- 
` straesserella rami 5—7 paulum remotiores oriuntur 
et ramus 7 cum costa 8 brevi ramulo jungitur; in 
reliqua nervatura nullum discrimen conspicio). 


Cilia alarum anteriorum basi olivaceo fusca, parte 
limbali alba; alarum posteriorum cinerascentia. 


Subtus alae griseae, nitidae, posteriores pallidi- 
ores, anteriores hamulis marginis anterioris albidis. 


Ambo sexus similes. 


Incolit montes Tatricos, ubi eam Augusto initio- 
que Septembris, intra regionem alpinam: in altitudi- 
ne circiter 4500— 6200 p. v., sat multam observavi. 
Bergstraesserella tantum in inferiore areae regione 
sub finem Maji initioque Junii obvia mihi fuit. 


Argyresthia Dzieduszyckii Now. f. 9. 9. 


Capillis niveis; alis anterioribus obscure caesiis, 
nitidis, margine interiore subanguste obsolete argyreo, 
antice fuscescenti rivuloso et postice fascia media fusca 
interrupto, margine anteriore. strigulis tribus mediis al- 
bis; posterioribus cinereis. 

Nowicki Enumer. Lepidopt. Hal. Orient. 1860 
p. 204. 


Minima inter Argyresthias. Expansionem vix 4” 
habet. 


Vertex hirtus niveus; frons lata, argyrea, appresse 
squamata; antennae exalbidae, inannulatae, articulo 
basali magno et hirto; palpi penduli, exalbidi, ap- 
presse squamati; palpuli et ocelli nulla; pedes ex- 
albidi, tibiae .postieorum fere duplo longiores femo- 
ribus interiorique caleare maximo. 


Alarum anteriorum. fundus argenteus tune solum 
fit magis conspieuus, si alae in certam directionem ad 
lucem vertuntur. Vitta marginis interioris albida obso- 
leta est passimque tantum discernitur, plicam versus 
minus aeute quam in aliis Argyresthiis terminatur, in 
parte basali magis quam postice coarctatur et rivulis 
pluribus fuseis dissecatur, in medio fascia fusca in- 
terrumpitur, intra fasciam vero et angulum posticum 
in plagam albidam versus marginem anteriorem in- 
determinate continuatur. Fascia lata media subverti- 
calis est ascenditque in medium marginis anterioris, 
ubi coronulatim dilabi videtur; latera hujus fasciae 
fere parallella interne verticalia sunt, superne autem 
apicem versus paulum se convertunt. In tertio me- 
dio marginis anterioris discernuntur hamuli 3 albi, 
quorum ambobus prioribus (similiter ut in Tetrapo- 
della) fascia media utrimque terminatur. et hamulus 
tertius secundo ita approximatus: est, ut cum- hoc 
hamulum geminatum aemuletur. Apiealis marginis an- 
terioris pars, quae apud Conjugellam strigula una et 
in Tetrapodella strigulis 3 msignitur, in. specimine 
meo signatura omni caret, 

Nervatura alarum anteriorum discrepat tantum 
a nervatura aliarum Argyresthiarum, quantum rami 
7 et 8, apicem amplectentes, sat longe petiolati sunt 
et ramus 11 fere e medio costae mediae exit; caete- 
rum costa la basi non furcata, costa ib sat di- 
stincta, omnes rami (connumerato petiolo r. 7 et 8) 
separati, costa 12 ante medium in marginem anterio- 
rem desinens et membrana alae intra finem rami 11 
et marginem anteriorem obscurata. Alarum posterio- 
rum ramus 2 remotus, rami 3 et 4 e longo petiolo 
exeunt rami 5 et 6 breviusculi longissimeque petio- 
lati, rami 6 et 7 apicem amplectuntur, et costa 8 
longe ante medium in marginem anteriorem excur- 
rit. Forma alarum anteriorum et posteriorum eadem 
est ut in aliis Argyresthiis. 


Cilia alarum anteriorum versus apicem fusca, ad 
angulum posticum, prouti in alis posterioribus, cinerea. 


Pagina inferior grisea, nitida. 


Valde affinis quam hie adumbravi speciei videtur 
esse Glaucinella Zeller (Isis 1839 p. 205 et Linnaea 
Entom. 1847 vol. 2. p. 265; HS. 5. 277 f. 649) sed 
differt ab ea secundum descriptionem clar. Zelleri ca- 
pillis exalbidis, fronte capillis albidiore, antennis ob- 
solete fusco semiannulatis fasciaque media vix alae 
dimidium attingente, 


Captum a me 2 Juli unicum individuum ori- 
tur ex collina ditione Rakowiee prope pagum Do- 
browlany. Delitescebat ibidem in altioribus ramis 
Quereus in margine querceti vetustissimi, variis ar- 
boribus frondosis intermixti, ab incolis speciali no- 

mine Luh vocati amplumque humidum pratum foe- 
narium Stawki w luhu circumdantis. 


Coleophora Zelleri Now. f. 10.6, 


Antennis flagello albo fuscoque annulato, apice 
albido, articulo basali non penicillato; capite, palpis 
et thorace isabellinis; alis anterioribus luteis, nitidius- 
culis, punctulo disci ad */, fusco, alis posterioribus 
griseis. 


Nowicki Enumer. Lepidopt. Hal. Orient. 1860 
p. 212. 


Expansionem 5'/,"' habet. 


Antennae flagello distincte albo fuscoque annu- 
lato, apice albenti et articulo. basali longiori quam 
lato squamisque appressis isabellinis incrassato. Pal- 
porum articulus paenultimus fert barbulam brevius- 
culam articulique terminalis basin. vix excedentem. 
Pedes sericeo straminei. Abdomen fuscum ano lu- 
tescenti. 


» 


Alae anteriores 99), longae et 9j," latae, 
grossiuscule squamatae, sine ullo vestigio lineolarum 
longitudinalium disci et margine anteriore fundo om- 
nino concolore. Post disci medium marginique inte- 
riori propior est loculus, qui sub certa versatione 
alarum ut punctulum obscurum conspicitur. 


Nervatura plane ea. est, quae a clar. Herrich- 
Sehüffero describitur. 


Cilia alarum omnium unicolora cinerea, 

Subtus alae schistaceae nitidulae. 


Dr. Wocke in Catalogo Lepidopterorum Europae 
speciei hujus jura in dubium vocat videturque de ea 
suspicari, eam  Unzpunctellae HS. f. 909 varietatem 
esse. Etiam clar. ZELLER literis me attentum facit, 
Unipunctellam characteres specificos magnopere mu- 
tare. Cujus auctoritate impulsus collectiones Vindo- 
bonenses iterata vice morose comparavi mihique per- 
suasum est, meam ,Zelleri^ ut varietatem ad Uni- 
punctellam referri non posse, quia marginem anteri- 
orem nec albidum nec pallidiorem sed fundo conco- 
lorem habet eique omne seriei limbalis lineolarum 
obscurarum vestigium deest. De Limosipennellae, Vi- 
minetellae (Orbitellae), Binderellae et Vitisellae diver- 
sitate minime dubitandum esse, oculis quoque habeo 
compertum. 


Unieum individuum hujus novae Coleophorae 
cepi 21 Julii in collina ditione circa Radlowice, 
quum ibidem in silvnla betulinea Lwowiec excisa 
loca florida tempore vespertino perscrutarer. 


Lyonetia Schineri n. sp. f. 11. Q. 


Alis anterioribus ad marginem anteriorem fuscis, 
ad marginem. interiorem argenteo niveis fasciaque sub- 
media et macula anguli postici fuscis, apice ciliis 
Jusco niveoque variis et pustula atra ante caudulam 
prominentem nigram; posterioribus cinereis, 

Lyon. albella Ev Nowicki Enumer. Lepid. Hal. 
Orient. 1860 p. 229. 


Expansionem 43 habet. 


Antennae nigrae, marginem anteriorem longitu- 
dine fere excedentes, articulo basali conchula oculari 
nivea. Palpi inferne penduli, exalbidi, appresse squa- 
mati. Frons lata, plana, exalbida, appresse squamata. 
Vertex corypha nivea, fusco terminata. Thorax ni- 
veus. Pedes exalbidi, posticorum tibiae calcaribus 
mediis, ut in Clerckella, ad '/; insertis. Abdomen 
obscurum. 


Alarum anteriorum dimidium superius introrsum 
margine sinuato terminatur, dimidium vero inferius 
fascia lata fusca interrumpitur, quae pone medium 
marginis interioris incipit, valde oblique ad apicem 
vertitur et in fusco dimidio mox evanescit. Macula 
fusca pone angulum posticum ad limbum vergit. 


Nervatura aequat nervaturam Clerckellae satque 
distineta est. Alarum anteriorum costa 1a basi furcata, 
rami 2 et 3 separate ad finem costae mediae exeunt, 
rami 4 et 5 ex uno puncto apicis cellulae mediae 
oriuntur apicemque amplectuntur (re vera r. 4 in 
apicem excurrit), ramus 6 e costa media antica ante 
hujus finem, ramus 7 e medio costae mediae anticae 
egreditur et in posticum dimidium marginis anterio- 
ris desinit, costa 8 difficilis agnitu, cum margine an- 
teriore juncta; apex a ramo 2 et 6 acuminatur. In 
alis posterioribus video singulas costas ad marginem 
anteriorem et interiorem, tum costulam indistinctam 
in medio alae apicem versus decurrentem, furculam 
autem hujus costulae, qua testante clar. Herrich- 

Schiiffero insignitur Clerckella, cognoscere non possum, 
quamquam sub microscopo desquamatam alam varie 
collustratam conversamque intueor. 


Cilia apicis alarum anteriorum nivea sunt tan- 
tumque sub pustula et versus maculam anguli basi 
anguste fuscescunt et in margine anteriore strigulis 5 
fuscis interrü&untur, quarum 3 anticae abbreviatae 
sunt, quarta vero longissima (ante pustulam) et quinta 
brevior (ante caudulam) cilia pereurrunt. Ad angu- 
lum posticum et juxta marginem interiorem, porro 
in alis posterioribus, cilia unicolora cinerea sunt. 


Subtus alae griseae et anteriores in apice iisdem 
ut supra signaturis ornatae sunt. 


In elaboranda Enumeratione meam Lyonetiam 
pro Albella Eversm. ΗΒ. t. 107. f. 853 babui. Deinde 
quamvis amborum animantium similitudo esset falla- 
cissima, tamen mihi persuasum est, meum papiliun- 
culum speciem diversam esse, quare eundem hic sub 
mutato nomine ,Schineri* divulgo. Clarissimi Evers- 
manni adumbratio diagnostica Albellae in Fauna Vol- 
go—Uralensi p. 600 in meam speciem sat bene qua- 
drat estque haec: , Antennae nigrae; caput hirtum et 
tohrax alba; alae anticae ad costam nigro-fuscae, ad 
marginem posticum argenteae, fascis duabus valde 
obliquis, nigris, saepe marginem posticum non attin- 
gentibus; ciliis candido fuseoque variis, puncto api- 
cali atro; posticae grisescentes. Volat. in provincia 
Casanensi Octobri“, Padifoliellae HS. f. 854 et Pru- 
nifoliellae HS. f. 855. diversitas a mea  , Schineri* 
nullo modo suspicari potest. 

Pulcherrimae ac eximiae hujus speciei specimen 
unicum femineum prope Leopolim in campestri be- 
tuleto pagi Zubrze detegere mihi contigit. Excitatum 
et captum est a me 6 Octobris tempore pomeridiano, 
quuni in margine silvatico Alnos glutinosas, promi- 
scue intra Salices, Quercus et rubeta crescentes, per- 
euterem. Amicissimo mihi Mann individuum unum 
ante annos etiam in Bohemia in manus venerat, quod 
tota cum sua collectione Microlepidopterorum dom. 
Schneider vendidit. 

CONSOCI TATRICARUM NOVARUM SPECIERUM 


secundum variam elevationem distributi. 


8414. 
summa elevatio 


med. alt. tergo- 
rum. 


57009 
sup. lim. Mughi, 


44059 
sup. lim. Ab. 
excelsae e 


4210 
inf. lim. Mughi e 


3506* 

sup. lim. Fagi 
. 
. 


4106} 
pagus Zakopane 


Pontia napi. 

Vanessa urticae. 

Pontia rapae. 

Pontia brassicae. 
Plutella cruciferarum Z. 


Regio nudorum 
scopulorum 


= Pontia brassicae, rapae, napi, V. urticae, Er. Manto. — Fum, bombycel- 
= la.— Agr. fugax, Pl. gamma. — Ps. horridata, alpinata SV., chaonaria 
5 Frr., Gn. operaria, Eup. scriptaria.— Botys montieolalis HS., Eud. octo- 
S nella. — Graph. mereuriana, Penth. Zebrawskii Now., Nem. pilella, 
S Gel. Dzieduszyckii Now., Plut. cruciferarum, Pleur. bicostella, Glyphipte- 
Š ryx Pietruskii Now., Poeciloptilia bifasciella, Μορίς aureatella. 


“> Podalirius, A pollo, Aglaja, Brassicae, Rapae, Napi, Pales, por Car- 
“5 dui, Urticae, Gorge, Manto, Pyrrha.— Humuli, Fum. bombycella, Gastr. 
> quercus.— Pl. gamma, Agr. fugax.— Ac. perochraria, Gn. glaucinata, 
2 Ps. horridata, Fid, atomaria, Cid. populata, spadicearia, aptata, affini- 
tata, montanata, rupestrata, caesiata var. flavicinctata, minorata, incul- 
« taria. — Bot. monticolalis, alpinalis, nebulalis, Cramb. radiellus, cou- 
o lonellus, Eud. sudetica.— Heterogn. Steineriana SV., unicolorana Dup. 
© (asphodilana HS.), Sciaph. chrysanthemana , Penth. irriguana HS., 
7 palustrana Z., Graph. hypericana, mereuriana, spuriana HS., pirtivo- 
rana Z., myrtillana Tr.— Kessleria alpicella ΗΒ., Κ. Zimmermannii 
= Now., Plut. cruciferarum, Gel. Dzieduszyckii Now. , perpetuella HS., 
sad galbanella Z., pedisequella H., Giyphivtery= Pietruskii Now. 
s Apollo, P.crataegi, brassicae, rapae, napi, R. lami, Aegon, raua Eu- 
- Phrosyne, Cardui, Urticae, Jo, Atalanta, Medea, Ligea, Euryale, Epi- 
- phron, Maera, Hyperanthus, Janira, Pamphilus, Iphis, Sylvanus, Lineo- 
.. la. — Sm. ocellata, Minos, Statices, Ep. humuli, carna, Ligniperda, Gastr. 
3 Quercus, rubi, Dasych. salicis, Arc. plantaginis, Phr. fuliginosa. — Agr. 
5 Corticea SV., Eupl. lucipara, Myth. imbecilla, Hydr. nictitans, Pl. gam- 
? ma.— Pylarge commutata , Metr. fasciaria, Num. eapreolaria, Mac. si- 
™ gnaria H., B. repandata, Gn. dilucidaria, Od. ehaerophyllata, Cid. limi- 
> tata Scop., populata, truncata, fluctuata, montanata, caesiata, rupestra- 
* ta, minorata, elutata, variata, Podevinaria.— Asopia domesticalis Z., , 
farinalis, pinguinalis, Bot. cespitalis, hybridalis, aerealis, Here. alpe- 
5 stralis, Cramb. paseuellus, perlellus, culinellus, pratorum, tristellus, 
= Eud. ambigualis, mercurella, parella Z., sudetica Z., Myelois terebrella 
3 ZK., Hyp. ahenella, Eph. eluteila, Aph, colonella. — Tortrix Gerninga- 
« na, ministrana, Forsterana, Sciaph. osseana, gouana, bellana Curt., 
- Wahlbomiana, alticolana, Conch. hamana, bađiana H., Penth. sauciana, 
= = yosetana H., conchana H., lacunana, bipunctana, Charpentierana, her- 
¢yniana Fr., Graph. caecimaculana H., comitana, scutulana, Brunnichia- 
Έ na, aspidiscana, hypericana, pallifrontana Z., laneeolana var. signana, 
trifoliana, Dichr. plumbana. — Seardia tessulatella, T. eloacella, gra- 
5 nella, spretella, misella, Nemotois violellus, Ineurv. vetulella, pectinea 
“= Haw., Plut.cruciferarum, Depr. daucella, Gel. tripunetella, cinerella, gal- 
> linella Tr., terrella, seotinella, artemisiella, Aech. Thrassonella, Endr. 
- lacteciia, Choreutis Bjerkandrella. — Tephradactylus, fuscus. 

΄ Γκ Aechrawikii how. ἃ lelechia Magae Mow. 3 Angyresthia Dzieduszyckii Aow. 
?. Grapholitha tobarzewskii Now. 6. Gelechia Herbichii «ο: 10. Coleophora kelleri Nive. 

3 Swammerd. Aimmuennannié Meu 7 Gelechia {οί Now. H. Lyonelia Sehineré Now: 

4 Gelechia Dzieduszsyekii m & Glyplipleryx Pietruskii Now. 78. Choristoneura Bessere Aow. 

